อยากทราบว่าใช่อาการของโรคพิษสุนัขบ้ามั้ยคะ มีอาการมีอะไรอยู่ในคอ เจ็บคอ รู้สึกลื่นๆค่ะ และก่อนหน้านั้นมีอาการปวดตามขามาก่อน แต่จะปวดขาซ้ายบ่อยมากค่ะ (ข้างที่โดนสุนัขข่วน) และตอนนี้เป็นประจำเดือนอยู่ด้วยค่ะ (ตอนนี้สุนัขของหนูยังมีชีวิตอยู่ค่ะนับจากที่ข่วนหนูประมาณ 1เดือนครึ่งจะเข้าสองเดือนแล้วค่ะ ) ไปรับวัคซีนครบสี่เข็มแล้วค่ะ อยากทราบว่าใช่โรคพิษสุนัขบ้ามั้ยคะหนูมีโอกาศเป็นหรือไม่คะ ขอบค่ะ
สวัสดีค่ะ หากโดนสุนัขข่วนมาเดือนกว่าแล้ว สุนัขยังคงมีชีวิตอยู่ แสดงว่าสุนัขไม่ได้เป็นโรคพิษสุนัขบ้าในวันที่ข่วน ค่ะ และก็จะไม่ติดโรคพิษสุนัขบ้าและไม่เป็นโรคพิษสุนัขบ้าค่ะ นอกจากนี้หากได้ฉีดวัคซีนป้องกันพิษสุนัขบ้าครบ 4 เข็มแล้ว วัคซีนก็จะช่วยป้องกันการเกิดโรคได้ค่ะดังนั้นอาการปวดตามขา และเจ็บคอที่เป็นอยู่จึงไม่ใช่อาการของโรคพิษสุนัขบ้าค่ะโดยอาการปวดขา อาจเกิดจากการบาดเจ็บของกล้ามเนื้อจากการใช้งานมากไป เช่น เดินมาก หรือจากอุบัติเหตุโดนกระแทก หรือเกิดจากการเกร็งขาจากการโดนสุนัขข่วนก็ได้ค่ะ ซึ่งอาการปวดกล้ามเนื้อมักใช้เวลานานในการหายจากอาการค่ะหากอาการปวดเป็นไม่มาก อาจใช้เพียงยาสำหรับทาแก้ปวดภายนอก เช่น diclofenac gel เป็นต้นหากรู้สึกปวดมาก อาจทานยาแก้ปวดกลุ่มที่ไม่ใช่สเตียรอยด์ (NSAIDs)เช่นไดโคลฟีแนค(diclofenac),ไพรอกซิแคม(piroxicam),เซเลโคซิบ(celecoxib) เป็นต้น โดยอาจทานร่วมกับยาคลายกล้ามเนื้อนอกจากนี้ ควรพักการใช้งานของขา งดการออกกำลังกายต่างๆ การเดินมาก การยกของหนัก เป็นต้นสำหรับอาการเจ็บคอ หากเป็นไม่มาก และไม่มีอาการไข้ ไอ มีเสมหะ หรืออาการอื่นๆ ร่วม ควรพยายามดื่มน้ำมากๆ งดการใช้เสียง หลีกเลี่ยงการโดนควันและฝุ่นละออง หากอาการไม่ดีขึ้นหรือมีอาการอื่นๆ ร่วม เช่น ไข้ ไอ เสมหะ มีน้ำมูก อาจไปพบแพทย์เพื่อรับยารักษาตามอาการค่ะ